[Κυκλοφοριακή Αγωγή]

ΜΑΘΗΜΑ: ΔΙΑΔΙΚΤΥΑΚΑ ΠΕΡΙΒΑΛΛΟΝΤΑ ΜΑΘΗΣΗΣ

ΧΧΧΧ

[Εξάμηνο 8ο 2022-2023]

Διεύθυνση της αρχικής σελίδας στο wiki των PbWorks:

<http://kykloforiakhagwgh.pbworks.com/w/page/153269664/%CE%9A%CF%85%CE%BA%CE%BB%CE%BF%CF%86%CE%BF%CF%81%CE%B9%CE%B1%CE%BA%CE%AE%20%CE%91%CE%B3%CF%89%CE%B3%CE%AE>

Σύντομη περιγραφή για σχεδιαστές που εστιάζουν στη χρήση της εκπαιδευτικής τεχνολογίας:

Το «διαμάντι» του σχεδιασμού μας είναι η ικανότητα της δόμησης πολυτροπικών κειμένων από τους μαθητές και τις μαθήτριες συνδυάζοντας εικόνα, βίντεο, υπερσυνδέσμους και ήχο. Στην ουσία αξιοποιούμε εκείνη την δυνατότητα του wiki που μας επιτρέπει να δημιουργούμε σελίδες με οποιοδήποτε περιεχόμενο θέλουμε, με σκοπό οι μαθητές και οι μαθήτριες να γίνουν οι δημιουργοί των δικών τους κειμένων με βάση την φαντασία που διαθέτουν και φυσικά με τις δικές μας κατευθυντήριες οδηγίες. Το αποτέλεσμα-στόχος της δόμησης πολυτροπικών κειμένων είναι ο εξ ολοκλήρου σχεδιασμός κειμένων εικόνας, βίντεο, υπερσυνδέσμου και ήχου από την μεριά των μαθητών βασισμένα στις δικές τους επιλογές, οι οποίες όμως θα πρέπει να είναι καλά οργανωμένες και εύληπτες για τους χρήστες.

Σύντομη περιγραφή για εκπαιδευτικούς

Η πιο σημαντική υπόσχεση που δίνουμε σε κάποιον/ κάποια εκπαιδευτικό με το σχεδιασμό μας, είναι πως προσεγγίζεται ένα θέμα μείζονος σημασίας για την σημερινή εποχή, καθώς τα τροχαία ατυχήματα ολοένα και πληθαίνουν, με ενδιαφέρουσες ιδέες και τη βοήθεια ενός συνθέτου εργαλείου, όπως το wiki. Με τη βοήθεια του τελευταίου προάγεται η κατασκευαστική εμπλοκή των παιδιών, αφού τους δίνεται η ευκαιρία να κατασκευάσουν τα ίδια πολυτροπικά κείμενα και να εμπλακούν ενεργά στη διαδικασία της μάθησης. Τα παιδιά, με το wiki έχουν τη δυνατότητα να συνεργαστούν, να κινητοποιηθούν για συμμετοχή καθ’ όλη τη διάρκεια της διδασκαλίας, και αυτό συντελεί, στο να είναι τα παιδιά στο επίκεντρο της μάθησης και πιο ενεργά στη μαθησιακή διαδικασία.

Τι θα χρειαστεί να έχει ετοιμάσει ο/η εκπαιδευτικός εκτός υπολογιστή;

Για το συγκεκριμένο wiki ο/η εκπαιδευτικός δεν χρειάζεται να χρησιμοποιήσει κάποιο χειραπτικό υλικό, καθώς οι υποχρεώσεις των μαθητών περιορίζονται στην χρήση του υπολογιστή. Από εκεί και πέρα, θα γίνει μια επίσκεψη ενός ειδικού και συγκεκριμένα ενός τροχονόμου κατά την 2η φάση της διδασκαλίας, ο οποίος θα τους ενημερώσει για τα αίτια των ατυχημάτων, καθώς θα τους πληροφορήσει λεπτομερώς και για τα διάφορα σήματα οδικής κυκλοφορίας. Επιπλέον, για τη πραγματοποίηση της δραστηριότητας 3 που απαιτεί την έξοδο των παιδιών από το σχολείο, ο/η εκπαιδευτικός πρέπει να πάρει άδεια από τον/την διευθυντή/ διευθύντρια του σχολείου, όπως επίσης να έχει ενημερώσει και να έχει και τη συγκατάθεση των γονέων. Συγκατάθεση, πρέπει ο/η εκπαιδευτικός πρέπει να πάρει και για τη χρήση κινητών τηλεφώνων στο σχολείο από τους γονείς και τον/ την διευθυντή/διευθύντρια προκειμένου να τραβηχτούν φωτογραφίες και βίντεο τα σήματα κατά την πραγματοποίηση περιπάτου κοντά στο σχολείο.

Τι άλλα λογισμικά ή συσκευές θα χρειαστεί να έχει διαθέσιμα εκτός από τα Pbworks; Τι συνεργασία με γονείς χρειάζεται στο ψηφιακό κομμάτι;

Ο/Η εκπαιδευτικός εκτός από την διεύθυνση του Pbworks, θα χρειαστεί να έρθει σε επαφή με τους γονείς των παιδιών, προκειμένου να δανείσουν στα παιδιά τους τα κινητά τους τηλέφωνα, ώστε να τραβηχτούν οι φωτογραφίες και τα βίντεο από τον περίπατο στη γειτονιά.

Στόχοι / προσδοκώμενα μαθησιακά αποτελέσματα (γνώσεις, δεξιότητες, αξίες-στάσεις):

Μετά το πέρας των συγκεκριμένων δραστηριοτήτων επιδιώκεται τα παιδιά να είναι σε θέση:

1. Να δομούν πολυτροπικά κείμενα συνδυάζοντας εικόνες, κείμενο, βίντεο, υπερσυνδέσμους και να δίνουν σε αυτά το κατάλληλο μέγεθος, γραμματοσειρά και χρώμα, ώστε η ανάγνωση να είναι φιλική ως προς τον αναγνώστη και να μην τον αποπροσανατολίζει.
2. Να αναλύουν τα αίτια που συντελούν στο να συμβαίνουν πολλά ατυχήματα.
3. Να συνειδητοποιήσουν ότι η χρήση της ζώνης ασφαλείας σώζει ζωές.
4. Να εξηγούν τα σήματα του κώδικα οδικής κυκλοφορίας.
5. Να κυκλοφορούν με ασφάλεια στο δρόμο όταν χρησιμοποιούν ποδήλατο ή ηλεκτρονικά πατίνια.

Ο εξής διδακτικός στόχος, «να δομούν πολυτροπικά κείμενα συνδυάζοντας εικόνες, κείμενο, βίντεο, υπερσυνδέσμους και να δίνουν σε αυτά το κατάλληλο μέγεθος, γραμματοσειρά και χρώμα, ώστε η ανάγνωση να είναι φιλική ως προς τον αναγνώστη και να μην τον αποπροσανατολίζει» αποτελεί στόχο που εμπεριέχει τον κίνδυνο «έκθεσης». Αυτό συμβαίνει, γιατί, στον σχεδιασμό μας, αποφασίσαμε να δώσουμε στα παιδιά την ευκαιρία της επιλογής εικόνων/βίντεο, της χρήσης των χρωμάτων και του μεγέθους της γραμματοσειράς, βασιζόμενα στην δική τους κρίση, γεγονός που ενδέχεται άλλοτε να φέρει τα επιθυμητά αποτελέσματα και άλλοτε όχι. Στις δραστηριότητες που υλοποιούνται με την χρήση του wiki, οι κατευθύνσεις δίνονται από τον/την εκπαιδευτικό, όμως ο τρόπος ανάπτυξης και οργάνωσης αυτών είναι κάτι που γίνεται από τα παιδιά. Το wiki είναι ημιδομημένο, έτσι ώστε να το οργανώσουν με τον δικό τους τρόπο. Αυτό περιέχει ρίσκο, μιας και δίνεται η ευκαιρία στους μαθητευόμενους να αυτενεργήσουν στην παρουσίαση των πληροφοριών, προκειμένου να είναι καλά οργανωμένες και φιλικές προς ανάγνωση από τους αναγνώστες. Από την άλλη, οι στόχοι: «να αναλύουν τα αίτια που συντελούν στο να συμβαίνουν πολλά ατυχήματα», «να συνειδητοποιήσουν ότι η χρήση της ζώνης ασφαλείας σώζει ζωές», «να εξηγούν τα σήματα του κώδικα οδικής κυκλοφορίας» και «να κυκλοφορούν με ασφάλεια στο δρόμο όταν χρησιμοποιούν ποδήλατο ή ηλεκτρονικά πατίνια», αποτελούν στόχους με τους οποίους ενδέχεται να συμβάλλουμε «γενικώς», λόγω του ότι επιτυγχάνονται μέσα από δραστηριότητες που υλοποιούνται στο διαδικτυακό περιβάλλον wiki, και δίνουν τη δυνατότητα δόμησης και προβολής της νέας γνώσης από τα παιδιά, ωστόσο εμπεριέχουν και αυτοί τη πιθανότητα επίτευξης ή μη.

Περιγραφή του σεναρίου

Τάξη: Δ’ Δημοτικού

Μάθημα: Εργαστήριο Δεξιοτήτων

**Σκαλωσιά 2: Περισσότερο αδρή**

|  |  |  |  |
| --- | --- | --- | --- |
|  | **Διάρκεια** | **Στόχοι** | **Δραστηριότητες** |
| Α΄ Φάση (Εισαγωγή και Προετοιμασία για τη νέα γνώση )Β’ Φάση (επαφή με την νέα γνώση)- Γ’ Φάση (εμπέδωση της νέας γνώσης)Β’ Φάση (επαφή με την νέα γνώση) – Γ’ Φάση (εμπέδωση της νέας γνώσης) Β’ Φάση (επαφή με την νέα γνώση) – Γ’ Φάση (εμπέδωση της νέας γνώσης)Δ’ Φάση (Αξιολόγηση) | 45΄ λεπτά 45’ λεπτά 90’ λεπτά90’ λεπτά45’ λεπτά | 1. Να δομούν πολυτροπικά κείμενα συνδυάζοντας εικόνες, κείμενο, βίντεο, υπερσυνδέσμους και να δίνουν σε αυτά το κατάλληλο μέγεθος, γραμματοσειρά και χρώμα, ώστε η ανάγνωση να είναι φιλική ως προς τον αναγνώστη και να μην τον αποπροσανατολίζει.
2. Να συνειδητοποιήσουν ότι η χρήση της ζώνης ασφαλείας σώζει ζωές.
3. Να αναλύουν τα αίτια που συντελούν στο να συμβαίνουν πολλά ατυχήματα.
4. Να εξηγούν τα σήματα του κώδικα οδικής κυκλοφορίας.
5. Να κυκλοφορούν με ασφάλεια στο δρόμο όταν χρησιμοποιούν ποδήλατο ή ηλεκτρονικά πατίνια.
 | 1η Δραστηριότητα: Για να εισαχθούν τα παιδιά στο θέμα και για την ενεργοποίηση των προϋπάρχουσων γνώσεων θα γραφεί στον πίνακα της τάξης η λέξη «κυκλοφοριακή αγωγή». Χρησιμοποιώντας τον καταιγισμό ιδεών τα παιδιά θα κληθούν να σκεφτούν λέξεις και φράσεις που συνδέονται με την παραπάνω λέξη. Σε συνέχεια τα παιδιά και ο/ η εκπαιδευτικός μεταφέρονται στην αίθουσα υπολογιστών. Εκεί τα παιδιά μοιράζονται σε τέσσερις ομάδες των τριών, και κάθε ομάδα κάθεται μπροστά από έναν υπολογιστή. Ο/Η εκπαιδευτικός δίνει πρόσβαση στα παιδιά για το PBworks, μέσω του link. Στην πρώτη σελίδα του wiki είναι ο Νικόλας και η Βιαστικούλα που ζητάν την βοήθεια των παιδιών. ‘Έπειτα, ο/η εκπαιδευτικός λέει στα παιδιά να πάνε στον φάκελο «Κυκλοφοριακή Αγωγή» και από εκεί να επιλέξουν την σελίδα «Συνέντευξη με Τροχονόμο», και σε συνεχεία κάθε ομάδα επιλέγει την αντίστοιχη σελίδα με το όνομα της( δηλαδή η Ομάδα Α’, την σελίδα που λέει Ομάδα Α’ και αντίστοιχα και οι υπόλοιπες). Έπειτα, τα παιδιά παρακινούνται να σκεφτούν και να καταγράψουν ομαδικά ερωτήματα που θέλουν να θέσουν στον τροχονόμο που θα επισκεφτεί τις επόμενες μέρες το σχολείο. 2η Δραστηριότητα: Ο/Η εκπαιδευτικός ενημερώνει τα παιδιά πως σήμερα στο σχολείο θα υπάρξει επίσκεψη από έναν τροχονόμο στην αίθουσα πληροφορικής, ο οποίος θα μιλήσει για τον κώδικα οδικής κυκλοφορίας και ειδικότερα για τα σήματα και για τους λόγους που συμβαίνουν πολλά τροχαία ατυχήματα. Τα παιδιά, θα θέσουν στον τροχονόμο τα ερωτήματα που έχουν δημιουργήσει σε ομάδες στο wiki, ενώ μαζί τους θα πρέπει να έχουν και ένα σημειωματάριο, ώστε να κρατούν σημειώσεις, καθώς μετά αυτές οι σημειώσεις θα τους χρειαστούν. Αφού, ο τροχονόμος ολοκληρώσει την ενημέρωση και τα παιδιά θέσουν τα ερωτήματα τους, έπειτα και πάλι, ο/η εκπαιδευτικός κοινοποιεί στα παιδιά το Pbworks, μέσω του link, και λέει στα παιδιά να μπούνε στον φάκελο «Κυκλοφοριακή Αγωγή» και να επιλέξουν την σελίδα «Ζώνες Ασφαλείας», όπου πάλι σε ομάδες θα κληθούν να απαντήσουν στο ερώτημα που υπάρχει εκεί, κάθε ομάδα στην σελίδα αντίστοιχη του ονόματος της ( η 1η ομάδα στην σελίδα με το όνομα 1η ομάδα και αντίστοιχα και οι υπόλοιπες) (Στόχος 3ος).3η Δραστηριότητα: Για να πραγματοποιηθεί το πρώτο μέρος της δραστηριότητας, ξεκινάνε όλοι μαζί για να πραγματοποιήσουν ένα σύντομο περίπατο στην γειτονιά όπου βρίσκεται το σχολείο. Τα παιδιά με βάση τις ήδη υπάρχουσες ομάδες, θα έχουν και από ένα κινητό και θα τραβάνε φωτογραφίες ή και βίντεο τα σήματα οδικής κυκλοφορίας και τον δρόμο που θα συναντάνε κάθε φορά στην διαδρομή και θα σκέφτονται και από δύο λόγους που θα μπορούσε να προκληθεί τροχαίο ατύχημα στο σημείο όπου είναι τοποθετημένο το σήμα. Τα παιδιά μπορούν να μιλούν για τα σήματα που συναντάνε αν αποφασίσουν να τραβήξουν βίντεο. Σε συνεχεία, επιστρέφουν στο σχολείο και μπαίνουν στην αίθουσα υπολογιστών. Κάθε ομάδα πιάνει και από έναν υπολογιστή. Ο/Η εκπαιδευτικός δίνει και πάλι πρόσβαση στα παιδιά στο Pbworks, μέσω του link. Τα παιδιά, σε αυτή τη δραστηριότητα επιλέγουν τον φάκελο Σήματα- Τροχαία, στον οποίο υπάρχουν οι σελίδες με τις οποίες θα εργαστούν. Τα παιδιά εντάσσουν το φωτογραφικό ή βιντεοσκοπημένο τους υλικό ανά ομάδες (η κάθε ομάδα στην σελίδα του wiki με τίτλο Α’ Ομάδα, Β’ Ομάδα, Γ’ Ομάδα, Δ’ Ομάδα) και προσπαθούν να δομήσουν τη σελίδα τους με κείμενο, βίντεο ή εικόνες, με γραμματοσειρές και χρώματα κατάλληλα για να είναι το περιβάλλον φιλικό προς ανάγνωση από τους χρήστες. Τα παιδιά στα κείμενα τους πρέπει να ενσωματώσουν και κάποιες πληροφορίες από αυτές που ανέφερε ο τροχονόμος ή αν θέλουν μπορούν να προσθέσουν και κάποιες πληροφορίες που θα βρουν από το διαδίκτυο (1ος στόχος- 2ος στόχος- 3ος στόχος).4η Δραστηριότητα:Κοινοποιείται και πάλι στα παιδιά το Pbworks, μέσω του link. Τα παιδιά σε 4 ομάδες καλούνται να δημιουργήσουν κείμενα με εικόνες, συνδέσμους, βίντεο, σχετικά με το πως πρέπει να κυκλοφορούν με τα ποδήλατα και τα ηλεκτρονικά πατίνια στο δρόμο. Οι ομάδες με τα ποδήλατα, θα λέγονται στο wiki ποδήλατα α, ποδήλατα β’ και οι ομάδες με τα πατίνια, πατίνια α’, πατίνια β’. Θα ειπωθεί στα παιδιά ότι στα κείμενα τους μπορούν να ενσωματώσουν εκτός από πληροφορίες που θα βρουν στο διαδίκτυο, και δικές τους προσωπικές εμπειρίες από τη δική τους χρήση ποδηλάτου ή ηλεκτρονικού πατινιού (δηλαδή τι κάνουν οι ίδιοι όταν χρησιμοποιούν ποδήλατο ή πατίνι στην καθημερινότητα τους). Όταν οι ομάδες ολοκληρώσουν τα κείμενα τους, έπειτα θα πρέπει να μπουν οι ομάδες των ποδηλάτων στις ομάδες των πατινιών, και αντίστοιχα των πατινιών στα ποδήλατα και να σχολιάσουν από κάτω, έπειτα από ομαδική συνομιλία αν τους αρέσει ή όχι το κείμενο και τι θα έκαναν αυτοί διαφορετικό ( στόχος 1ος, στόχος 5ος). 5η Δραστηριότητα:Τα παιδιά χωρίζονται ξανά σε ομάδες, έχοντας μπροστά τους από έναν υπολογιστή. Θα οδηγηθούν στην σελίδα του wiki μέσω του link και θα μπουν μέσα στον φάκελο, ο οποίος έχει το όνομα «Πίστα καρτ» και μέσα σε αυτόν τον φάκελο θα βρουν μια σελίδα, η οποία περιέχει ένα μικρό παιχνίδι. Η κάθε ομάδα στον δικό της υπολογιστή θα εκκινήσει το παιχνίδι, όπως φαίνεται στη σελίδα του wiki. Στο παιχνίδι αυτό το μόνο που χρειάζεται να κάνουν είναι να αντιστοιχήσουν τα μικρά εικονίδια με την εικόνα που φαίνεται στο κέντρο. Η περιγραφή του παιχνιδιού και των οδηγιών αυτού δίνεται και στο ίδιο το wiki. Επιλέξαμε η νικητήρια ομάδα να είναι αυτή που θα κάνει τον καλύτερο χρόνο και θα έχει τις περισσότερες σωστές απαντήσεις. Η δραστηριότητα αυτή αποτελεί μια μορφή τελικής αξιολόγησης, καθώς με αυτόν τον τρόπο καταλαβαίνουμε σε ποια σημεία εμβάθυναν και έδειξαν ενδιαφέρον από αυτά που θα έχουν διδαχθεί καθ’ όλη την διάρκεια της διδασκαλίας μέσω του wiki. (Προς διευκόλυνση των παιδιών, όλες οι σελίδες με τις κύριες δραστηριότητες προκειμένου τα παιδιά να μην μπερδεύονται με την εύρεση των σελίδων, εμπεριέχονται και στην εισαγωγή κάτω κάτω). |
|  | **Αξιολόγηση:** *Διαγνωστική Αξιολόγηση:* Γίνεται στην α’ φάση, μέσα από τον καταιγισμό ιδεών, ώστε να αναδειχθούν εμπειρίες και βιώματα των παιδιών.*Διαμορφωτική Αξιολόγηση:* Πραγματοποιείται μέσω των β’ και γ’ φάσεων και αποσκοπεί στην επίτευξη των διδακτικών στόχων που τέθηκαν για το θέμα. Το wiki χρησιμοποιείται στα δύο αυτά σημεία της διδασκαλίας, αφού στόχος αποτελεί τα ίδια τα παιδιά να φτάσουν μόνα του στην γνώση. Τα παιδιά κάνουν υποθέσεις, παρατηρούν και συλλέγουν δεδομένα, ώστε να έρθουν σε επαφή με τη νέα γνώση αλλά και την επεξεργασία της. Προσπαθούν να δομήσουν και να παρουσιάσουν τη νέα γνώση με πολυτροπικά κείμενα φιλικά προς ανάγνωση.*Τελική αξιολόγηση:* Πραγματοποιείται στην δ’ φάση και έχει ως στόχο την εμβάθυνση των μαθητών στα πιο κύρια σημεία της διδασκαλίας μας και λειτουργεί ως ανατροφοδότηση για εμάς σε σχέση με το τι κατάφεραν εν τέλει να μάθουν τα παιδιά. |

Όσο αφορά σε δράσεις που γίνονται εκτός σχολείου (παρατηρήσεις από μαθητές/τριες και συλλογή δεδομένων ή εργασίες στο σπίτι ή συνεργασία μέσω διαδικτύου από το σπίτι) διαλέγετε εσείς τον τρόπο της παρουσίασης.

Προσοχή. Θα πρέπει μια εκπαιδευτικός, παίρνοντας την περιγραφή του σεναρίου σας και έχοντας στα χέρια της το PbWork που έχετε φτιάξει (με δικαιώματα εκπαιδευτικού) , να μπορεί να δουλέψει με την τάξη της, χωρίς να έχει ανάγκη να σας ζητά διευκρινήσεις.

Δικαιολόγηση των κύριων σημείων:

 Το «διαμάντι» του σχεδιασμού μας αφορά τη δόμηση πολυτροπικών κειμένων από μεριάς των παιδιών που δύσκολα μπορεί να επιτευχθεί με παραδοσιακά μέσα. Τα παιδιά μπαίνουν στην διαδικασία να δομήσουν κείμενα με εικόνες, κείμενο, βίντεο, υπερσυνδέσμους, και προσπαθούν να το πραγματοποιήσουν με τέτοιο τρόπο που να είναι καλά οργανωμένες οι πληροφορίες και φιλικές προς ανάγνωση από τους αναγνώστες, ώστε να μην αποπροσανατολίζονται. Η δόμηση πολυτροπικού κειμένου εξάλλου είναι χαρακτηριστικό γνώρισμα των wiki, που αν το εκμεταλλευτούν τα παιδιά μπορεί να φτάσουν και στην πραγματοποίηση των διδακτικών στόχων. Ένας/ μία εκπαιδευτικός αξίζει να ασχοληθεί με το σχεδιασμό μας, γιατί η κυκλοφοριακή αγωγή προβάλλεται και προσεγγίζεται με διαφορετικούς τρόπους από τους συνήθεις.

Σημεία όπου μπορεί να πάει «στραβά» ο σχεδιασμός:

Στο σχεδιασμό αυτό που μπορεί να πάει στραβά είναι το γεγονός πως κάποια πολυτροπικά κείμενα, από κάποιες ομάδες μπορεί να μην είναι οργανωμένα ορθά, οι πληροφορίες να είναι διάσπαρτες, χωρίς συνοχή, ή επιλογή γραμματοσειράς, εικόνων, βίντεο και χρωμάτων να μην είναι η κατάλληλη. Άρα, μπορεί να μην επιτευχθεί ο βασικός στόχος από κάποιες ομάδες. Ωστόσο, αυτό μπορεί να αποφευχθεί με κατευθυντικά ερωτήματα από μεριάς του/της εκπαιδευτικού αν κατά τη διάρκεια της δόμησης παρατηρήσει κάτι τέτοιο, χωρίς όμως να περιορίζει την καλλιέργεια κριτικής σκέψης στα παιδιά.

Από εκεί και πέρα, στην εξέταση θα πρέπει να μπορείτε να απαντήσετε (χρησιμοποιώντας τα εργαλεία που σας έχουν δοθεί στο μάθημα (ICAP, Jonassen, ARCS, ζητήματα ευχρηστίας και πνευματικών δικαιωμάτων) ) υπερασπίζοντας οποιοδήποτε χαρακτηριστικό του σχεδιασμού σας που θα σας ζητηθεί και να μπορείτε να απαντήσετε στην ερώτηση:

Τι έμαθα από τον συγκεκριμένο σχεδιασμό; Πώς μπορώ να χρησιμοποιήσω αυτά που έμαθα σε επόμενους σχεδιασμούς μαθημάτων;)